"Brut-as i wawal-iw!"
Nufel ilul deg useggas 1981 di taddart At Yeččir, Tizi Γennif(Iflisen umellil), di tmurt n Yeqbayliyen.
Ngum ad yinig Yer tmurt n Sbanya deg useggas n 2009, yella d aselmad di tesdawit n Tizi Wezzu.
Si 2010 ar ass-a yettidir di tmurt n Ddanmark.
"Brut-as i wawal-iw!" d adlis-s amenzu s tmaziYt n yezwawen.
Idlisen d-yesker yakan s tutlayin tiwerdaniyin:
Pensées Pensantes, Tamedyazt, Ledzayer 2006
Espoirs Déchus, Ungal, Fransa 2008
Algérie : Banquet des nonchalances, Fransa 2009
Du haut de nos Potences, Fransa 2011
Imazdayen :
Sønderho Havn Antologi, Ddanmark 2010
Fri ord på Flugt(Free Words on the Run), Ddanmark 2011
Attah tezwart d as-yura umedyaz Seid At Meemmer i wamud-agi isefra:
Tazwart
"Lalman. Tamacahut n tegrest.": D tadyant s yefyar n utihi yura umedyaz almani Heinrich Heine.
Udem-is n berra d lemri iwumi ibedd zdat-s webrid d-yuY umeskar s timmad-is di tegrest useggas 1843 si Lpari (Fransa) ideg yella yedder imiren almi d Hamburg (Lalman). Inuda-d Lalman seg wenẓul ar ugafa.
Azwel n wadda "Tamacahut n tegrest" twehha Yer tmezgunt "The Winter's Tale" n William Shakespeare. Yezmer wemdan a d-yaf dagi, azrar isefra-yagi yessken-d yes-s Heine tanmegla i usefru n tedyant n ifeḥliyen "Atta Troll" iYef mmden kraḍ iseggasen seg wasmi d-yettwasker yakan. Ula d azwel n wadda n "Targit n yiḍ unebdu" n H. Heine yessken-d yes-s umeskar, si "A Midsummer Night s Dream" n W. Shakespeare i d-yefruri. Ma d ayen yugaren aya: Assaɣ n talɣa ger snat tedyanin-agi, am "Atta Troll" neY "Tamacahut n tegrest" di sin sean 27 n waxfiwen, tiseddarin-nsen daYen d imkuẓen.
Ayagi yakk d-uriY, riY a d-iniY yes-s, Heinrich Heine s lebYi-s i d-yemger si tebḥirt n Shakespeare, maca, Nufel Buzebja mlaleY-d Yur-s tikta d tmuYli n Henirich Heine war ma yeẓra netta s timmad-is annect-a ahat. Tuget isefra yellan deg wamud-agi isefra n Nufel, win ara ten-yessemlilen, a d-yaf ttaken nezzeh anzi s ayen yura H. Heinrich Heine di "Lalman. Tamacahut n tegrest.". D acu kan amedyaz almani yessefra Yef Lalman n tallit-nni, aqbayli yessefra Yef tmurt-is di tallit-agi ideg nella ass-a.
Tiwenziwin n tudert n sin inaẓuren-agi ttemyuttakent daYen anzi: Yiwen yeğğa tamurt-is yedder deg yinig di Lpari, acku netta d bu laṣel uday di Lalman n wass-nni, Nufel yedder di tmurt n Ddanmark, d aqbayli di Ledzayer n wass-a. Yiwen ueekkaz i ten-yewwten neY yezmer wemdan ad yesseqdec dagi imeslayen-agi n tezlit "Arğu-yi" n Lewnis At Mangellat:
"Γer tmacint uliY
D irfiqen i n-ufiY
Udem-iw am wudmawen-nsen
Deg-sen ttwaliY
Γur-sen ttcabiY
Yiwen ueekkaz i d aY-yewwten."
Maca, akken ad yegzu wemdan anamek n tidet n wayen ira a t-id-yini umedyaz, yessefk xerṣum ad iYer isefra-s. ihi iwakken a d-temlilem ula d kenwi d wayagi yesduklen neY yettemyettaken anzi ger tuget isefra n Nufel yellan deg wamud-agi yakk d wayen yura H. Heine di "Lalman. Tamacahut n tegrest", Yret tafem agerruj! Ayen ideg yella wemgired ameqqran gar-asen d tameslayt, maca, mačči imi yiwen s talmant, wayeḍ s teqbaylit i uran. RiY a d-iniY, almani yeYra tutlayt-is tayemmat deg uYerbaz yerna tbedd Yef iḍarren-is, tecceecee daYen ger tutlayin timezwura umaḍal, ma yella d aqbayli, mačči kan ur tt-yeYri ara deg uYerbaz, maca, terna tettwarkeḍ almi d tikli ad tenger s lebYi n yemḍebbren n tmurt-is d-iYeḍlen isiḍ Yef wegdud-is, tamagit-is, idles-is yakk d tilin-is d aqbayli neY d amaziY. Yal win d as-yessnen ulammer acemma kan i tmedyazt yezmer ad iḥulfu s ukukru irekben ul n Nufel mi akken yettaru isefra-s s teqbaylit yakk d tmusni-s lqayen d tayri-s metwal tutlayt-is tayemmat yerran akukru-nni yeffer ur d-iban.
Tuget n wawalen yesseqdec daYen deg wamud-agi, ur ttafeY ara widak iwulmen swayes ara d-ssegzuY tadyant-agi am widak yenna umedyaz Lewnis At Mangellat Yef widak n tezlatin ucennay-amyaru Murad Zimu, "d imeslayen ifessasen ibubben inumak imeqqranen", d acu kan Nufel di kra isefra am usefru "Tamedyazt" yesseqdec awalen iYef inuda yufa-ten deg imawalen imaynuten n tutlayt-nneY d-yeffYen s wudem n tussna deg iseggasen-agi ineggura swayes d aY-d-yessaweḍ tamusni-s d wayen akk ira ad aY-t-id-yini. Tikta umedyaz-agi ur llint d tidak d-ilulen ḥanun zanun am wayen nennum nsell-as neY neqqar-it, mačči d "A Muḥed serbi latay, Yef Muḥend yeğğan yemma-s neY imi d tameṭṭut n gma mreḥba tessers i wallen-is". Anaẓur-agi mačči seg widak yesrusun imermuren-nsen deg uYerrabu n tmetti yettaken anzi Yer winna n Tiṭanik iteddun ad yeYreq, maca, seg widak yettḥebbiren neY yettnadin amek ara d-afen ttawil swayes ara meneen akk widak yellan deg uYerrabu-nni. Nufel d Henirich Heine n teqbaylit, d yiwen yellan am inaẓuren-nni n tallit talemmast d-yessufYen timura-nsen, tidak-agi yellan ass-a d timezwura deg umaḍal si tekwatin idel uYebbar. S yemdanen am Nufel yezmer ad iḥulfu s yiman-is Eli Ideflawen yuYal d ilemẓi, ad yekker ad yecnu s werfad uqerru, "idles tura yezger tilas, ay arrac ideflawen."
DaYen mi ara yeqqar wemdan amud-agi isefra, yal mi ara yekfu asefru, a t-yekcem lḥir ad iYer wayeḍ. Lhan akk, yal wa yewwi-d Yef usentel-is yerna imdanen yeggaren akka acemma tamawt i tsekla tagraYlant zemren a d-mlilen di yal asefru-s tamuYli neY talYa swayes yettaru umedyaz-a neY wayeḍ yellan ger imeqqranen umaḍal. Kra imedyaten kan:
- Deg usefru "Deg tmurt-iw" mlaleY-d d ijenniwen n Muḥya: Ad as-tiniḍ, d tamuYli-nni, d tameslayt-nni, d talYa-nni, d tamurt-nni d ueekki-nni s unecreḥ-nni yesruyen ulawen mi ara ttaḍsan wudmawen.
- Qqaren-d yemdanen, Lewnis At Mangellat, d tikta yellan deg "Ageldun amecṭuḥ " n Niccolò di Bernardo dei Machiavelli ideg d-yesmuḥyet tizlit-is "A mmi", ula d Nufel di kra isefra yellan deg wedlis-agi-ines ad as-tiniḍ ssyinna i d-yugem tamuYli yettaken anzi Yer tin swayes xedmen axeṣṣaṛ yemcumen di tmurt-nneY s yisem n ddiyanat.
Nezmer daYen ad nger tamawt, a d-naf, yewwet azrem s aqerru ula deg wamek d-yura isem n "Jesus" s teqbaylit.
Akken a d-yessegzu mačči snat tikkal i d-yuder tineslemt, ula d tamasiḥit yuder-itt, ihi yura-d " Yasuɛ amasiḥi". Ayagi ur t-nennum ara s imyura neY imedyazen-nneY-nniḍen. Lemmer d wiyaḍ, ahat a d-arun kan Eisa, ad Yilen d tamasiḥit iYef ttmeslayen, ad ttun "Eisa" d nnbi kan di leqran. Amedyaz-agi yeẓra d acu iYef yettmeslay.
D acu kan talYa swayes yura netta isefra-yagi temgarad Yef tin n tezlit "A mmi", isefra-s d ilelliyen yerna ur Yezzifit ara annect usefru umedyaz L. At Mangellat.
- Deg Asefru "Tafgurt tuffirt" yella wanida yesdukel Nnbi, Zarathustra, Antoine d Dun Xwan, yesguccel-iten di yiwet tfeqlujt, yeẓmi deg imeslayen, iẓemmi deg-sen almi nuYal nezmer ad nwali amedyaz Nufel am wakken yeqqel zdat wallen-nneY d amekni(arijisur) yerran Cocktail-nni d-yeffYen deg wayen yexleḍ d tamarirt(laktris) n Hollywood iceṭṭḥen treddeḥ s wejdab deg usaru ideg tella tetturar. ImeYriyen ara t-yeYren, zemren ad aten-yekcem uḥulfu n imawlan ulufan, mi ara ilin ṭṭsen cexxren, netta(alufan) ad yettsuYu alamma d tikli ad yafeg iziYer-is, nutni ad ttnaYen d yiḍes ara ijebbden deg-sen am wakken tjebbed tmettant imudduren tettarra d at laxert. Mi ara yezger tilas llufan-nni s wesreeree d isuYan, a d-refden imawlan iqerray-nsen s taswin yettergigin, ad ttnadin tazwara d acu t-yuYen, maca, mi ara walin teqreḥ n mmi-tsen neY tayellit-nsen teffeY-d ula deg wulawen yakk d taswin-nsen ula d nutni, ad ten-tḥaz temsalt akken iwata, ad as-ḥulfun, imiren ur ttnadin ara yakk a d-afen d acu t-yuYen, acku ad as-ḥebbren i uḍegger n wakud, ihi ad nadin kan Yef tifrat, Yef ddwa, skud ur ten-ifat lḥal.
Asefru-yagi Yas ad ilin widak ur t-nfehhem ara akka am nekk, maca, ad ḥulfun s teYri ara ten-id-yessakin, ara ten-yeskikḍen, ara sen-ikemzen anida iwulem neY ad asen-yefken abeqqa a d-ldin allen-nsen. Asefru-yagi, Yas meẓẓiy, Yas kra imeslayen ifessasen kan i swayes t-yura, mačči d lxuṭṭba-nni yettaken anzi Yer tissit n lkif d-yessawel Saeid Seedi deg WeYrib, mi akken yekker s areqqee n sidi-s Ğeefer, maca, d asuYu-nni n Friedrich Wilhelm Nietzsche di "Der tolle Mensch", anida yettsuYu lmettwet-nni yeqqar:
"Sanda yuYal qessam n Rebbi? Tram ad teẓrem anida-t?
Waaaa d nekkni i t-yenYan - Nekk yid-wen!
Wa d nekkni i yessafgen leemer-is!"...atg.
Γef usefru-yagi, nezmer a d-nini daYen, ameskar-is yessefra s wallen umedyaz Paul Celan tamuYli n F. W. Nietzsche.
- Asefru "Awal n tmeṭṭut" yessekcem yes-s umedyaz taglimt-is di tin n tmeṭṭut yettwarekḍen, tin rran yemdanen d taYawsa mačči d amdan. S tewzel d tYawla kan: Mi ara t-iYer wemdan, yezmer ad iḥulfu s yimi-s yelsa icenfiren n Alice Schwarzer lemmer d taqbaylit ay tella.
Llan daYen isental-nniḍen iYef yessefra, yal wa s tmuYli d tegzi m wazal ameqqran, ama d leḥmala n yiman, asteqsi n d acu n wemdan d-yegran deg wemdan neY tayri yellan d tayri n tidet, mačči d isefra neY ccna-nni Yef ukasan(lkerh) iwumi ssawalen Leqbellec tizlatin n tayri.
Ihi tura, ur yessefk ara ad awen-d-feḍḥeY akk lbaḍna n wedlis-agi, ad ğğeY imeYriyen a d-afen s yiman-nsen aqerruj.
Awal-iw n taggara: Lqebṭanat neY imḍebbren imeqqranen n tkebbaniyin n leesker di Ledzayer ssaYayen times nutni s timmad-nsen mi ara ten-id-teṛsel di tẓegwa n tmurt di tlemmast n yiḍ, sakin a d-ssakin ibaṭayunen-nsen akken a tt-ssensen, rennun qqaren-asen, ttifxir ad rYen 100 yeesekriyen, wala ad yerY yiwen useklu. Widak-nni ttarran iman-nsen am wakken ḥemmlen tamurt mi d asen-qqaren akken, maca, nutni ttaken aqerru n tarwa n tmurt-nni d asfel. Nufel yesker times s wedlis-agi mi akka la cexxren Yeqbayliyen, yessaki-ten-id yes-s, maca, yeqqar-asen kan akit ur gganet ara, ldit allen-nwen, yesteqsay-iten acuYer d wacimi akken a d-afen isteqsiyen deg yiman-nsen, Yas ulamma ad iniY ula d netta yeẓra, ahat ttifxir ad yemmet wezgen n Yeqbayliyen a d-tegri tmeslayt, wala ad temmet tmeslayt a d-grin akk nutni.
Netta d iYeblan iḥulfan-nsen ten-yessumlen d lebda i ibubb neY i yerba deg iciwi usefru-s "RiY ad rewleY".
Ma d asefru-s "Awal umedyaz" akka i t-yekfa:
"Ldit allaɣ
Ldit ul d wallen
A d-iniɣ
A d-smireɣ
Ayen ẓriɣ, ayen riɣ
D wayen i d iyi-iceɣben"
Win iwumi ur yecrih ara wul-is yes-s, awer yecreh la netta, wala ayla-s!
Seid At Meemmer
Adlis-agi yettnuzu dagi:
www.lulu.com/shop/noufel-bouzeboudja/brut-as-i-wawal-iw/paperback/product-20033146.html
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn fao_Latn nno_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn